Diari Oficial de la Generalitat Valenciana


Sumari del DOGV 1828, del 17-07-1992 (1992/825475)

RESOLUCIÓ de 24 de juny de 1992, de la Direcció General de Patrimoni Cultural de la Conselleria de Cultura, Educació i Ciència, per la qual s'acorda tenir per incoat l'expedient de la delimitació de l'entorn de l'església parroquial de Sant Martí, de València.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1828

Data del DOGV
:   17-07-1992

Secció del DOGV
:   ALTRES DISPOSICIONS

Número del document
:   1992/825475


Data del document
:   24-06-1992

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 24 de juny de 1992 de la Direcció General de Patrimoni Cultural de la Conselleria de Cultura, Educació i Ciència, per la qual s'acorda tenir per incoat l'expedient de delimitació de l'entorn de l'esglesia parroquial de Sant Martí, de Valencia.  
Atés que pel Reial Decret 528/1983, de 19 de gener, es va declarar Monument Històrico-artístic, de caràcter nacional, l?església parroquial de Sant Martí de la ciutat de València.  
Vist l'informe del Servei de Patrimoni Artístic Immoble favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desenvolupament parcial d'aquesta llei, la Direcció General de Patrimoni Cultural ha resolt:  
Primer  
Incoar expedient de delimitació de l?entorn de protecció de l?església parroquial de Sant Martí, de València.  
L'entorn de protecció queda delimitat en els annexos que s'adjunten a aquesta resolució.  
Segon  
Seguir la tramitació de l?expedient, segons les disposicions vigents.  
Tercer  
Traslladar aquesta resolució a l'Alcadessa-presidenta de l'Ajuntament de València i fer-li saber que, d'acord amb allò que estableix l'article 16 de la Llei 16/1985, de 25 de juny, aquesta incoació determina la suspensió de les llicències de parcel·lació, edificació o demolició en la zona afectada i dels efectes de les que ja han estat atorgades i que, segons l'article 19 en relació amb l'11 de l?esmentat cos legal, la realització d'obres en aquesta zona haurà de ser autoritzada per la Direcció General de Patrimoni Cultural.  
Quart  
Que, d'acord amb allò que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, es notifique aquesta resolució a les persones interessades, als efectes oportuns, i al Registre General de Béns d?Interès Cultural per a l'anotació preventiva.  
Cinqué  
Que aquesta resolució amb els annexos corresponents es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa és fa pública als efectes oportuns.  
València, 24 de juny de 1992.   
La Directora General de Patrimoni Cultural:   
Evangelina Rodriguez Cuadros.  
ANNEX I  
Justificació de la delimitació de la proposta  
La delimitació proposta es justifica basant-se en els criteris següents:  
- Parcel·les que limiten directament amb la que ocupa el BIC i on qualsevol intervenció que es realitze pot afectar-lo, tant visualment com físicament.  
- Parcel·les que recauen en el mateix espai públic que el BIC i que en constitueixen el seu entorn visual i ambiental immediat, on qualsevol intervenció que es realitze pot suposar una alteració de les condicions de percepció d'aquest o del caràcter de l?espai urbà.  
- Espais públics en contacte directe amb el BIC i amb les parcel·les enumerades anteriorment que constitueixen part de l'ambient urbà immediat.  
- Edificacions o qualsevol element del paisatge urbà que, encara que no tenen una situació de proximitat amb el BIC, n'afecten de forma fonamental la percepció.  
ANNEX II  
Area de protecció  
A) Descripció literal de la delimitació  
Origen: mitgera de la tercera illa del carrer de Sant Vicent Màrtir, des de la plaça de Saragossa.  
Sentit: horari.  
Línia delimitativa: des de l'origen, la línia recorre la mitgera i la posterior de l'edifici i, per l'alineació oest del carrer de Jofrens, fins a la plaça de Santa Caterina en la seua alineació nord i, des d'aqueix punt, es troba amb la línia continua en línia recta per l'alineació nord del carrer de la Pau fins que es troba amb el carrer de Lluís Vives en el seu punt est, a partir del qual la línia continua en línia recta fins a la plaça de Margarida Valldaura, l'alineació de la qual recorre entrant per la mitgera de l?últim edifici del carrer de Sant Martí, en el seu encontre pel carrer de Vidal, tot recorrent la part posterior d'aquest edifici i entrant per la mitgera de l?últim edifici del carrer de l'Abadia de Sant Martí en l'encontre amb la cantonera de Ferran Garcia Sanchís, entra pel carrer de l'Ambaixador Vich en la seua alineació oest i recorre les parts posteriors dels edificis del carrer d'Abadia de Sant Martí i continua eixint al carrer de Sant Vicent per la mitgera segona de la tercera illa de l'alineació est d'aquest mateix carrer i, des d'aquell lloc, en línia recta, fins a l'origen.  
B) Delimitació gràfica  
S'hi adjunta plànol.  
Veure imatge